stanford-oval/wikipedia huggingface dataset:
מוריץ גולדמן
קורות חייו

מוריץ גולדמן נולד בטורנוב. הוסמך לרבנות בבית מדרש בפראג וכיהן שם שנתיים ברבנות. בהמשך עבר לפדובה שם למד בבית המדרש לרבנים תחת שמואל דוד לוצאטו. הרב גולדמן היה מגיע מעת לעת לזאגרב ושם חבר לפלג הנאולוגי בקהילה שהיה נתון בעימות מול אהרן פאלוטה הרב הראשי שנחשב לאורתודוקסי שמרן. ב-29 בנובמבר 1840 עלה בידי הנאולוגים למנות את מוריץ גולדמן לרב ודרשן בקהילה. בפועל כיהן כרב ראשי, אך רשמית נותר הרב פאלוטה במשרתו. ב-1843, עם מותו של הרב פאלוטה מונה רשמית לרב הראשי ליהודי זאגרב.
מוריץ גולדמן היה אולטרא-רפורמיסט ומשנתו הייתה התערות בחברה הכללית תוך הקבלת סגנון התפילות לאלו של הקהילה הנוצרית. הוא ערך רפורמות רבות בסידורי התפילה וניהל חלק מהתפילות בגרמנית וחלק באיטלקית. גולדמן ניהל את בית הספר היהודי והכניס למערכת השעות תכנים אוניברסליים כגון ספרות ושירה. האורתודוקסים פנו בתלונה לשלטונות והוא נאלץ להפסיק ולשלב תכנים אלו. במהלך מהפכת 1848 בהונגריה צידד בגלוי באימפריה האוסטרית ואף תרם כספים למאבק האוסטרי. ב-1849 החליטו הקהילות האורתודוקסיות והנאולוגיות על איחוד פעילותן וכחלק מהסכם האחוד נאלץ הרב גולדמן לסיים את כהונתו. במקומו מונה הרב ד"ר ליאופולד רוקונשטיין (בגרמנית: Leopold Rekonstein) לכהונת הרב הראשי. הרב גולדמן המשיך לכהן כרב בקהילה.
בראשית שנות ה-60 של המאה ה-19 הגיע הרב גולדמן למסקנה כי כדי להיטמע באוכלוסייה הכללית, לא מספיק לזנוח את המסורות האורתודוקסיות, אלא יש לאמץ את הנצרות הקתולית. לפי כרוניקה שפרסם הרב ד"ר גאברו שוורץ, במהלך צום יום הכיפורים כינס הרב גולדמן את חסידיו בבית התפילה הישן ושם התנצרו. לאחר מועד זה פסק התיעוד לגבי פעילותו. הוא נפטר בזאגרב ב-1867. גולדמן היה נשוי ואב לשלושה ילדים. שני בנים: דניאל ואמיל ובת בשם אלווירה.
הערות שוליים

↑  הקהילה היהודית בזאגרב, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמוד 131.
↑  הרב מוריץ גולדמן, באתר zbl.lzmk.hr (בקרואטית).
↑  גאברו שוורץ, יהדות זאגרב, באתר האנציקלופדיה היהודית (באנגלית).
↑  Gavro Schwarz, Povijest zagrebačke židovske opine od snutka do 50-ih godina 19. Vijeka, Zagreb, 1939 (בקרואטית).
| --- | --- |
בקרת זהויות :  GND: 1103163728  NSK: 000064787  VIAF: 32964637   WorldCat (עם VIAF): 32964637
מחלף אם המושבות

| --- | --- |

מחלף אם המושבות ואזור התעשייה קריית אריה. תצלום אוויר, פברואר 2014
 תאריך הקמה:  13 ביולי 2011
 מיקום:  פתח תקווה, בני ברק
 כבישים במחלף:    כביש 4 דרך אם המושבות
 מסילות במחלף:  מסילת הירקון, הקו האדום של הרכבת הקלה
 אתרים סמוכים:  פארק עופר, אזור התעשייה קריית אריה, תחנת אם המושבות (הקו האדום)
 קואורדינטות:  32°06′01″N 34°50′51″E﻿ / ﻿32.1001981°N 34.847522°E﻿ / 32.1001981; 34.847522
 
  מפת מיקום  מפה דינמית   (למפת גוש דן מוגדלת) מחלף אם המושבות(למפת גוש דן רגילה) מחלף אם המושבות(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחלף אם המושבות(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחלף אם המושבות  he מחלף אם המושבותhe מחלף אם המושבותמפת  __ פתח תקווה (in English: Petah Tikva)  __ גבעת שמואל (in English: Giv'at Shmuel) [‌גוש דן וסביבותיו‌]מצפון: __ רמת השרון (in English: Ramat HaSharon), __ הוד השרון (in English: Hod HaSharon) מצפון, ממזרח ומדרום: __ מועצה אזורית דרום השרון (in English: Drom HaSharon Regional Council) מדרום: __ מועצה אזורית חבל מודיעין (in English: Hevel Modi'in Regional Council), __ גני תקווה (in English: Ganei Tikva), __ קריית אונו (in English: Kiryat Ono) מדרום-מערב: __ רמת גן (in English: Ramat Gan) ממערב: __ בני ברק (in English: Bnei Brak), __ תל אביב (in English: Tel Aviv) tabBackground:;tabBorder:#aaa;defaultTab:0;
 
מחלף אם המושבות מקשר בין כביש 4 לדרך אם המושבות. המחלף נבנה על ידי חברת סולל בונה ונפתח לתנועה ב-13 ביולי 2011.
מבנה המחלף

לנוסעים בכביש 4 לכיוון דרום יש אפשרות לפנות לדרך אם המושבות מערבה לכיוון בני ברק ולהמשיך לקניון איילון, רמת החייל ולכיוון צפון תל אביב. הנוסעים בכביש 4 לכיוון צפון יכולים להשתלב לתוך דרך המושבות מזרח למחלף ולהיכנס לפארק עופר, אזור התעשייה קריית אריה ולהמשיך מזרחה לכיוון תחנת הרכבת פתח תקווה - קריית אריה, אצטדיון המושבה, שכונת אם המושבות וצומת סגולה. המגיעים מדרך אם המושבות ממזרח יכולים להשתלב לכיוון כביש 4 דרומה. אין אפשרות להתחבר במחלף לכביש 4 צפון, יש לנסוע דרך מחלף גהה או דרך כביש 5 ולהשתלב בכביש 4 במחלף מורשה.
במחלף זה יש עומס תנועה גדול בשעות העומס בבוקר, אחר הצהריים ובערב עקב כמות כלי הרכב הגבוהה שעוברים בו ועקב אי זמינות של תחבורה ציבורית קרובה (יחסית) לאזור התעשייה קריית אריה. הקו האדום של הרכבת הקלה עשוי להקל את עומס התנועה במחלף.
גלריה

המחלף לכיוון דרום, דצמבר 2022
המחלף לכיוון צפון, דצמבר 2022
המחלף לכיוון מערב, דצמבר 2022
הערות שוליים

↑  טל סרוסי, תתרגלו: בקרוב דרך אם המושבות תיקרא על שמו של שלמה שמלצר ז"ל, באתר מלאבס פתח תקווה, ‏3 בספטמבר, 2017
| 0 | 1 | 2 |
| --- | --- | --- |
| הקודם: מחלף גהה | מחלפים בכביש 4 | הבא: מחלף מורשה |
ערך זה הוא קצרמרבנושא תחבורה. אתם מוזמנים לתרום לוויקיפדיה ו.
מחלף יהלום מתחלף

תרשים הממחיש את התנועה במחלף
מחלף יהלום מתחלף הוא מחלף יהלום שבו שני כיווני הכביש החוצה מחליפים צדדים כאשר הם חוצים את הכביש המהיר. כך כל המחלף מרומזר בשני רמזורים (בדומה לכל מחלף יהלום), אך הפניות לכל כיוון נעשות ללא רמזורים כלל.
ייחודו של המחלף הוא בכך שבחלק הכביש החוצה את הכביש המהיר, התנועה נעה במסלול הנגדי ביחס לרגיל. יתרונו של מבנה מחלף כזה הוא במספר הרמזורים הקטן יותר שעומד בדרכם של כלי הרכב הפונים, רמזור בודד במקום שניים במבנה מחלף יהלום רגיל. התנועה הנעה בכביש המשני בלבד, עוברת שני רמזורים בדומה למחלף יהלום רגיל. עם זאת, מחלף יהלום מתחלף דורש שטח גדול יותר בהשוואה למחלף רגיל.
מדליית פרנק מאלינה לאסטרונאוטיקה

המדליה המוענקת לזוכים בפרס
מדליית פרנק מאלינה לאסטרונאוטיקה (The Frank J. Malina Astronautics Medal) מוענקת מאז 1986 מדי שנה לדמות חינוכית בולטת שהפגינה מצוינות יוצאת דופן בקידום לימוד מדעי החלל והאסטרונאוטיקה. המדליה מוענקת מטעם הפדרציה הבינלאומית לאסטרונאוטיקה והמכון האמריקני לאווירונאוטיקה ואסטרונאוטיקה. המדליה קרויה על שם פרנק מאלינה, מחלוצי הטילאות בארצות הברית.
זוכים בולטים

כריסטה מקאוליף, המורה האסטרונאוטית שנספתה באסון מעבורת החלל צ'אלנג'ר (1986)
פרופסור סיר מרטין סוויטינג (2002)
האסטרונאוטית ברברה מורגן (2009)
מחלף אלנבי

| --- | --- |

מחלף אלנבי, ינואר 2022
 תאריך הקמה:  ראשונית 2002  סופית 2015
 מיקום:  בת גלים, חיפה
 כבישים במחלף:    כביש 4 (שדרות ההגנה) דרך אלנבי
 מסילות במחלף:  מסילת החוף
 אתרים סמוכים:  רכבל חיפה, מערת אליהו, מוזיאון ההעפלה וחיל הים
 קואורדינטות:  32°49′50″N 34°58′11″E﻿ / ﻿32.83055556°N 34.96986111°E﻿ / 32.83055556; 34.96986111
 
  (למפת חיפה מוגדלת) מחלף אלנבי(למפת חיפה רגילה) מחלף אלנבי(למפת הגליל המערבי רגילה) מחלף אלנבי(למפת הגליל המערבי מוגדלת) מחלף אלנבי
 
מחלף אלנבי הוא מחלף עירוני בחיפה המקשר את כביש 4 (שדרות ההגנה) עם דרך אלנבי בעיר.
המחלף מחבר את שכונת בת-גלים לכביש 4 והחל להיבנות בסוף שנות ה-90 של המאה ה-20. במסגרת המחלף נבנה גשר עילי החוצה את כביש 4 (שדרות ההגנה) ומסילות החוף ונבנו רמפת עליה לבאים מכיוון כביש 4 דרום אל דרך אלנבי, רמפת עליה בגשר לבאים מכיוון צפון בדרך ההגנה ורמפת יציאה בגשר לכיוון דרום. בתחילת שנת 2015 נפתח השלב האחרון של המחלף הכולל גשר ירידה לחיבור שכונת בת גלים, הגשר חוצה את רחוב יוברט המפרי.
היסטוריה

הקמת המחלף החלה בסוף שנות ה-90 של המאה ה-20 על בסיס תוכנית מתקופת המנדט הבריטי לגשר, זאת כחלק מתוכנית המרינה בבת גלים, תוכנית בנייה גדולת-ממדים שכללה ייבוש של קטע מהים ברצועה שבין המבנה התחתון של רכבל חיפה וקזינו בת גלים, הקמת שכונת מגורים, מספר בתי מלון, מרכז מסחרי ומעגנת יאכטות. הגשר עילי שנבנה היה אמור לחוצות את מסילת החוף ולהמשיך לכיוון הים אל השטח שייובש.
בזמן שנבנה המחלף עתרו ארגוני איכות הסביבה לבית המשפט המחוזי בבקשה שיורה על הפסקת העבודות כיוון שעל פי טענתם הוא נבנה ללא היתרי בניה, מאחר שתוכנית העירייה מנוגדת לתוכנית המתאר הארצית לחופים (תמ"א 13), האוסרת על בנייה במרחק של 100 מטר מקו המים. בית המשפט המחוזי קיבל את טענתם ועצר את המשך הבניה. בתגובה עתרה עיריית חיפה לבית המשפט העליון בטענה כי לאחר שהושקעו רוב הכספים שיועדו לשם הקמת המחלף ורובו כבר נבנה מחייב האינטרס הציבורי להשלימו. בית המשפט העליון קיבל את עמדת העירייה וביטל את פסק הדין של בית המשפט המחוזי, אך חייב אותה להכין תוכנית חדשה להשלמת המחלף שתהיה כפופה להיתרי בנייה תקפים. משנת 2002 נותר המחלף ללא החיבור החשוב לשכונת בת גלים. באמצע שנת 2012 החל פרויקט השלמת המחלף שבמסגרתו הוקם גשר שמאפשר את החיבור לשכונת בת גלים, על פי תכנון חדש בהיקף צנוע יותר, שלא כלל יבוש שטח מהים.
מבנה

המחלף כולל ארבעה גשרים:
הגשר המרכזי של המחלף, מגשר מעל שד' ההגנה (כביש 4) ומסילות הברזל. גשר באורך כולל של כ-80 מ', מפתח 42.5 מ' ומפתח 37 מ', רוחב הגשר כ-30 מ'. הגשר מסוג גשר קורות תעלה טרומיות דרוכות בדריכת אחר, שיטת ההרכבה SPLICE GIRDERS עם קורה מרכזית רתומה לנציב האמצעי.
גשר רמפה מזרחית - חיבור שד' ההגנה מצפון. גשר באורך כ-95 מ' וברוחב משתנה מ-11 עד 15 מ' בחיבור לגשר המרכזי. הגשר יצוק באתר דרוך דריכת אחר בחתך בטון הכולל צינורות להקטנת משקל עצמי.
גשר רמפה מערבית - חיבור לכיוון דרום (תל אביב) ויציאה דרומה מכיוון בת גלים. גשר מיוחד בעל גאומטריה מורכבת מאוד הכולל חלק ישר באורך כ-80 מ' המתחבר לגשר המרכזי ופיצול במפתח כ-28 מ' מעל הרכבת. הגשר יצוק באתר דרוך דריכת אחר בחתך בטון הכולל צינורות להקטנת משקל עצמי.
גשר חיבור לבת גלים - גשר באורך כ-100 מ' שגם הוא בעל גאומטריה מורכבת עם רוחב משתנה בין 12 מ' ל-31 מ' בחיבור עם הגשר המרכזי. מפתח קיצוני מזרחי של הגשר מגשר מעל רח' יוברט המפרי, שאר המפתחים מגשרים מעל מרפסת תצפית ומבנה מועדון עירוני. הגשר יצוק באתר דרוך דריכת אחר בחתך בטון מלא.
אדריכל הגשרים חיים קהת משרד מנספלד-קהת, מתכנני הקונסטרוקציה של הגשרים 1–3 משרד ירון שמעוני שחם והגשר החדש על ידי ינון תכנון ייעוץ ומחקר.
מועדון הגולשים

בשנת 2010, על מנת לאפשר את השלמת המחלף, נהרס מועדון הגולשים שהיה ממוקם בצריף במקום בו הוקם גשר החיבור לבת גלים. בזמן בניית הגשר הוקם מתחתיה שלד מבנה ששטחו כ-1,000 מ"ר ושהיה מיועד לשמש מועדון גולשים חדש. בניית המועדון לא הושלמה מחוסר תקציב.
הערות שוליים

↑  אבי שמול, המחוזית הקפיאה בניית מחלף בכניסה למרינה בחיפה: מנוגדת לתוכנית המתאר לחופים, באתר הארץ, 30 במרץ 2001
↑  ביהמ"ש עצר בניית מחלף אלנבי בחיפה, באתר גלובס, 14 באוגוסט 2001
↑  דליה טל, ‏הירוקים מבקשים דיון חוזר בבניית מחלף אלנבי בחיפה, באתר גלובס, 10 במרץ 2002
↑  איל לרמן, 35 מיליון שקל יושקעו בהשלמת מחלף אלנבי, באתר mynet (כפי שנשמר בארכיון האינטרנט), 4 ביולי 2012
↑  ירון כרמי, בניית מועדון הגולשים בבת גלים – ריאיון עם ראש העיר, מר יונה יהב, באתר חי פה - חדשות חיפה, 30 במרץ 2017
| 0 | 1 | 2 |
| --- | --- | --- |
| הקודם: צומת מקסים | מחלפים בכביש 4 | הבא: מחלף חירם |
מחלף אלנבי ומנזר הכרמליטים, ינואר 2022
המחלף לצד הים התיכון, ינואר 2022
צילום אווירי של המחלף לפני בניית גשר החיבור לבת גלים, 2013
מפה של אזור המחלף ורכבל חיפה
מחוזקים לעולם

| --- | --- |

 סינגל בביצוע אברהם טל
 מתוך האלבום אורות
 יצא לאור:  2010
 פורמט:  הורדה דיגיטלית
 סוגה:  דאנס אלקטרוני
 שפה:  עברית
 אורך:  3:33
 חברת תקליטים:  הד ארצי
 כתיבה:  אברהם טל
 לחן:  אברהם טל
 הפקה:  אברהם טל ויונתן דגן
"מחוזקים לעולם" הוא סינגל של הזמר אברהם טל, שיצא לאור בשנת 2010, כסינגל השני מתוך אלבומו השני, "אורות".
רקע וכתיבה

השיר נכתב והולחן על ידי אברהם טל, והופק על ידיו בשיתוף עם יונתן דגן, בדומה לשאר שירי האלבום. השיר הוא בסגנון הדאנס האלקטרוני, ובקצב מיד-טמפו.
הצלחה

יחד עם צאתו כסינגל, זכה השיר לאהדה רבה בתחנות הרדיו בישראל, תוך שהגיע למקום הראשון במצעד ההשמעות השבועי של חברת "מדיה פורסט", ושהה במקום הראשון סך של כ-10 שבועות, ובכך הפך לשיר ששהה במקום הראשון במספר השבועות הגדול ביותר באותה השנה. גם במצעדים השבועיים של תחנות הרדיו גלגלצ, רשת ג', רדיו קול רגע, רדיו דרום ורדיו אמצע הדרך, הגיע השיר למקום הראשון.
במצעדי הפזמונים העבריים השנתיים, זכה השיר להצלחה רבה, תוך שהגיע למקום הרביעי במצעד השנתי של גלגלצ, ול-21 במצעד השנתי של רשת ג'. במצעד השנתי של חברת מדיה פורסט, הכולל את השירים המושמעים ביותר ברדיו בישראל לשנת 2011, הגיע השיר למקום הראשון. במצעד ההשמעות השנתי של אקו"ם, הגיע השיר למקום השלישי.
גם במצעדי העשור זכה השיר להצלחה רבה, תוך שהגיע למקום הראשון במצעד העשור של חברת מדיה פורסט, ובכך היה לשיר הישראלי המושמע ביותר ברדיו בעשור השני של המאה ה-21, ואילו במצעד השמעות העשור של אקו"ם, הגיע השיר למקום השלישי. במצעד פזמוני העשור של כאן גימל, הגיע השיר למקום ה-66.
בדצמבר 2020 הוציאו חמישיית חברי סדרת הסאטירה "זהו זה!" גרסת כיסוי לסינגל.
ביקורת

מבקר המוזיקה יוסי חרסונסקי העניק לשיר ביקורת מעורבת באתרו "יוסמיוסיק", בה אמר כי "קלילות הדאנס בקצב מידטמפו, המנגינה וההפקה לה שותף יונתן דגן מ-J.Viewz לא ממש מצליחים לתמוך בטקסט המורכב. טל אוהב לטפס יפה בסולם האוקטבות והרגש, אבל התוצאה הסופית פושרת משהו. לא ממש מחלחל". אף על פי כן, בביקורת שהעניק גיא סידיס מ-nrg לאלבום "אורות", אמר: "כששמעתי ברדיו את האקורד הראשון של 'מחוזקים לעולם' אמרתי לעצמי 'מה זה הדבר הזה?', לא ידעתי אם זה ישראלי, בריטי או אמריקאי, אבל ידעתי שזה טוב ושאני רוצה עוד".
וידאו קליפ

הווידאו קליפ הרשמי של השיר פורסם ב-25 במאי 2010, והוא צולם, נערך ובוים על ידי טל עצמו. נכון ליולי 2022, הקליפ עומד על 1.7 מיליון צפיות באתר יוטיוב. סרטון הסינגל ביוטיוב (ללא קליפ) מונה 3.7 מיליון צפיות.
מיקומי שיא

|   ‏‏‏  מצעדים שבועיים (2010)> מדינה |   ‏‏‏  מצעדים שבועיים (2010)> מצעד |   ‏‏‏  מצעדים שבועיים (2010)> מיקום שיא |   ‏‏‏  מצעדים שבועיים (2010)>  |
| --- | --- | --- | --- |
|  ישראל | מדיה פורסט ישראל | 1 |  |
|  ישראל | רשת ג' | 1 |  |
|  ישראל | אחד אחד | 1 |  |
|  ישראל | רדיו קול רגע רדיו דרום רדיו אמצע הדרך | 1 |  |
|   ‏‏‏  מצעדים שנתיים (2010–2011)> מדינה |   ‏‏‏  מצעדים שנתיים (2010–2011)> מצעד |   ‏‏‏  מצעדים שנתיים (2010–2011)> מיקום שיא |   ‏‏‏  מצעדים שנתיים (2010–2011)>  |
| --- | --- | --- | --- |
|  ישראל | מדיה פורסט ישראל | 1 |  |
|  ישראל | רשת ג' | 21 |  |
|  ישראל | גלגלצ | 4 |  |
|  ישראל | אקו"ם | 3 |  |
|   ‏‏‏  מצעדי עשור (2010–2019)> מדינה |   ‏‏‏  מצעדי עשור (2010–2019)> מצעד |   ‏‏‏  מצעדי עשור (2010–2019)> מיקום שיא |   ‏‏‏  מצעדי עשור (2010–2019)>  |
| --- | --- | --- | --- |
|  ישראל | מדיה פורסט ישראל | 1 |  |
|  ישראל | כאן גימל | 66 |  |
|  ישראל | אקו"ם | 3 |  |
הערות שוליים

↑  מתי לחזור? עכשיו לחזור!, באתר ‏מאקו‏, 29 ביולי 2010
↑  זמן אתניקס, באתר ‏מאקו‏, 8 ביולי 2010
↑  אברהם טל: אנטי גיבור | גפן מגזין המושבות, באתר gfn.co.il
↑  אייל גולן האמן הכי מושמע השנה בישראל, באתר ‏מאקו‏, 20 בספטמבר 2011
↑  שלומי שבת: "גאה לנצח את הצעירים, המוכשרים והיפים", באתר ‏מאקו‏, 28 בדצמבר 2010
↑  שגיא בן נון‏, אייל גולן הזמר הכי מושמע העשור, השיר הכי מושמע - "מחוזקים לעולם" של אברהם טל, באתר וואלה, 18 בדצמבר 2019
↑  שגיא בן נון‏, השיר הישראלי המושמע ביותר בעשור האחרון: "מכתב לאחי", באתר וואלה, 11 בספטמבר 2019
↑  כאן גימל, כאן גימל גאה להציג: מצעד העשור הרשמי של ישראל, באתר כאן – תאגיד השידור הישראלי, 29 בספטמבר 2019
↑  זהו זה! | מחוזקים לעולם (שיר), נבדק ב-2022-07-07
↑  יוסי חרסונסקי, מחוזקים לעולם, באתר "יוסמיוסיק"
↑  גיא סידיס, וירא אברהם כי טוב: ביקורת על האלבום של אברהם טל, באתר nrg‏, 25 ביולי 2010
↑  אברהם טל מחוזק, באתר וואלה, 26 במאי 2010
↑  באנו לחזק ויצאנו מחוזקים, באתר ‏מאקו‏, 26 במאי 2010
↑   Avraham Tal - אברהם טל - מחוזקים לעולם, סרטון  באתר יוטיוב (אורך: 4:11)
↑  Avraham Tal - אברהם טל - מחוזקים לעולם, נבדק ב-2022-07-07
מחלף באקה-ג'ת

| --- | --- |
 תאריך הקמת המחלף:  2004
 מיקום:  באקה-ג'ת
 כבישים במחלף:    כביש 6   כביש 9   כביש 61
 אתרים סמוכים:  נחל חדרה
 קואורדינטות:  32°24′42″N 35°01′16″E﻿ / ﻿32.41171389°N 35.021175°E﻿ / 32.41171389; 35.021175
 
  (למפת נתניה מוגדלת) מחלף באקה-ג'ת(למפת נתניה רגילה) מחלף באקה-ג'ת(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחלף באקה-ג'ת(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחלף באקה-ג'ת
 
מחלף באקה-ג'ת הוא מחלף המחבר בין כביש 6 לכביש 9 לכביש 61. מדרום למחלף עובר נחל חדרה.
היסטוריה

המחלף נפתח לתנועה באפון חלקי, עם פתיחתו המלאה של הקטע המרכזי בכביש 6, בשנת 2004. הוא נקרא על היישוב באקה-ג'ת הנמצא מזרחית למחלף, אך עם פתיחתו לא היה קישור באופן ישיר ממנו ליישוב. בשנת 2005 החלה סלילתו של כביש 61, כביש קצר המחבר בין באקה-ג'ת למחלף. חיבור זה נפתח לתנועה בשנת 2010 וב-2014 הושלמה סלילתו של כביש 9 המוביל למחלף ממערב.
מבנה המחלף

מבנה המחלף הוא מסוג מחלף יהלום משולב בעלה תלתן כשהלולאות משמשות את היציאות מכביש 6. גשר המחלף חולף על כביש 6 בתוואי כביש 9. בשני צידי הגשר ממוקמים צמתים, אך עקב נפח התנועה הקטן יחסית הם אינם מרומזרים.
כביש 9 אליו מחבר המחלף הוא כביש קצר יחסית המוביל לכביש מקומי. כתוצאה מכך, נפח התנועה במחלף קטן יחסית, אך עם זאת, הוא נבנה תוך שימוש בשתי לולאות המאפשרות נפח תנועה גדול יותר בהשוואה למחלף יהלום רגיל. סיבה אפשרית לתכנון זה נעוצה בכך שכביש 9 נהפך לכביש מהיר, כביש רוחב מרכזי המוביל מכביש 2 באזור חדרה למחלף באקה-ג'ת.
ראו גם

כבישי ישראל
הערות שוליים

↑  אלי אשכנזי, החקלאים יאבדו קרקע לכביש צדדי שנגמר בגדר, באתר הארץ, 6 במרץ 2004
↑  שרון קדמי, כביש 61: משרת רק יישוב אחד, וגם הוא מתנגד לו, באתר הארץ, 21 בינואר 2005
↑  דליה טל , ‏בקעה ג'ת למועצה הארצית: לבטל אישור כביש 61, באתר גלובס, 10 במאי 2005
| 0 | 1 | 2 |
| --- | --- | --- |
| הקודם: מחלף ניצני עוז | מחלפים בכביש 6 | הבא: מחלף עירון |
מוף גדעון

| --- | --- |

מוף גדעון בפרק האחרון של העונה הראשונה
 סוג:  נבל-על
 תוכנית טלוויזיה:  המנדלוריאן
 יוצרים:  ג'ון פאברו
 גילום הדמות:  ג'יאנקרלו אספוזיטו
 מידע
 סטטוס:  פעיל
 גזע:  אדם
 מין:  זכר
 מקצוע:  מושל במושבה מנדלוריאנית לוחם וטייס קרב  מפקד בצבא האימפריה הגלקטית
 שיוך:  האימפריה הגלקטית
 נטייה:  רע
 מומחיות:  לחימה בחרב אור, טייס קרב מצטיין, לוחמה פסיכולוגית
 חבר בקבוצה:  האימפריה הגלקטית
 סגנון לחימה:  סיוף בחרב אופל שהיא חרב אור שחורה
 דמויות קשורות
 אויבים:  המנדלוריאן, ברית המורדים
מוף גדעון (באנגלית: Moff Gideon) הוא דמות בדיונית בזיכיון מלחמת הכוכבים שהופיעה לראשונה בסדרת הטלוויזיה "המנדלוריאן" מבית דיסני+ והוא האנטגוניסט הראשי, מנהיג שרידי האימפריה הגלקטית. במהלך שתי העונות הראשונות, הוא מנסה ללכוד את הילד הצעיר הרגש לכוח, גרוגו, שמוגן על ידי הדמות הראשית של הסדרה, המנדאלוריאן, דין דג'ארין.
גדעון מגולם על ידי ג'אנקרלו אספוזיטו. הוא לוהק על ידי יוצר הסדרה ג'ון פאברו, שעבד בעבר עם אספוזיטו בכמה פרויקטים. גדעון מצטייר כאיש מסוכן ועז אשר, "נראה שהוא יודע הכל על כולם" ואינו מהסס להרוג מישהו כדי להשיג את מבוקשו, כולל אנשיו שלו.
דמותו של מוף גדעון התקבלה בחיוב על ידי סוקרים ואוהדים. אספוזיטו היה מועמד לפרס אמי בקטגוריית שחקן אורח מצטיין בסדרת דרמה על הופעתו כגדעון.
סיפור רקע

מוף גדעון הוא האנטגוניסט הראשי בסדרה "המנדלוריאן". פרטים מעטים על סיפור הרקע שלו טרם נחשפו. בעבר היה פעיל בלשכת הביטחון האימפריאלית, זרוע מודיעין סמויה ומשטרה חשאית של האימפריה הגלקטית. לפני אירועי "המנדלוריאן" מילא גדעון תפקיד ב"טיהור הגדול", מבצע לחימה לדיכוי תרבות המנדלוריאנית, שהביא לכך שרבים מהם נהרגו והניצולים התפזרו ברחבי הגלקסיה. גדעון יודע מידע על הדמות הראשית של התוכנית, המכונה גם "המנדלורי", כולל זהותו, בשל תפקידו ב"טיהור". המונח "מוף" הוא תואר לפקיד בכיר באימפריה שכיהן כמושל מגזר ספציפי של שטח עבור האימפריה. השימוש הראשון בו מתוארך לסרט "מלחמת הכוכבים" המקורי (1977), בעיקר עם הדמות גרנד מוף טרקין, אף על פי שהמילה "מוף" לא משמשת באותו סרט והדמות רק מזוהה בתואר זו בכותרות הסיום.
חייו של גדעון השתנו בצורה דרסטית לאחר נפילת האימפריה והוא הפך לאדון מלחמה שהוביל את שריד האימפריה שלו. כפי שהדמות קארה דיונה מצהירה, האמונה הרווחת היא שמוף גדעון הוצא להורג בגין פשעי מלחמה לפני תחילת הסדרה. במהלך הסדרה מנסה גדעון ללכוד את גרוגו, היצור הידוע גם בכינוי "הילד", אם כי הסיבה שהוא רוצה אותו טרם נחשפה למעט העובדה שהיא קשורה לניצול דמו. רגע לפני הופעתו של גדעון בסדרה, הוא שיגר את כוחותיו לחיסול שבט המנדלורים בכוכב נווארו לאחר שגילה את נוכחותם שם במהלך הפרק השלישי בעונה הראשונה.
הופעות > המנדלוריאן > עונה 1

גדעון הופיע לראשונה בפרק 7, הפרק הלפני אחרון של העונה הראשונה של המנדלוריאן. הוא מופיע כשהוא יוצר קשר עם "הלקוח", פעיל מסתורי של האימפריה הפועל להשגת גרוגו עבור גדעון. הלקוח נפגש עם צייד הראשים גריף קארגה ועמיתתו קארה דיונה בקנטינה על כוכב הלכת נווארו. הוא מתרשם שגריף הביא אליו את גרוגו, יחד עם המנדלוריאן הכלוא, שניסה להגן על גרוגו מפני האימפריה. בפועל, גרוגו לא נמצא איתם והמפגש הוא מלכודת שמסודר על ידי המנדלוריאן ובני בריתו כדי להרוג את הלקוח ואת חיילי הסער שלו. כאשר גדעון יוצר קשר עם הלקוח במהלך הפגישה, הלקוח מבטיח לו שגרוגו בחזקתו. מוף גדעון מציע שזה לא המקרה ואז מורה לטייסת חיילי הסער שלו לפתוח באש לעבר הקנטינה ולהרוג את הלקוח ואת חייליו. לאחר מכן, הקנטינה מוקפת בצבא ומוף גדעון מנחית את מפציץ ה-TIE המתוקן שלו מחוץ לבניין ומודיע למנדלוריאן, קארה וגריף שהוא רוצה את גרוגו.
גדעון חוזר בפרק סיום העונה, בו הוא מדבר עם המנדלוריאן וחבריו מחוץ לקנטינה, בדרישה למסור לו את גרוגו. הוא נואם בפניהם ואומר "יש לכם משהו שאני רוצה. אתם עשויים לחשוב כי יש לכם מושג מה נמצא בחזקתכם, אך אין זה כך. תוך מספר רגעים, זה יהיה שלי. יש לזה (גרוגו) משמעות רבה יותר עבורי, ממה שאי פעם תדעו". מסתבר שגדעון יודע פרטים רבים על השלושה ופונה למנדלוריאני בשמו האמיתי, דין דג'ארין, כשזו הפעם הראשונה שהשם נחשף בסדרה. כאשר הדרואיד IG-11 מגיע לסייע למנדלוריאן ובני בריתו, מתפתח קרב יריות קצר בינם לבין חיילי הסער. במהלך קרב זה, גדעון פוגע במחולל חשמל בקרבתו של דג'רין שגורם לפיצוצו וכמעט הורג את המנדלוריאן. המנדלוריאן וחבריו נמלטים מהאימפריה, אך גדעון משיג ותוקף אותם עם מפציץ ה-TIE. כשהכל נראה אבוד, המנדלוריאן משתמש בתרמיל הריחוף שלו כדי לעוף אחריו ולתקוף את גדעון, הוא מצליח לגרום לפיצוץ ה-TIE, מה שמאפשר למנדלוריאן ובעלי בריתו להימלט. בסצנה האחרונה של הפרק והעונה, נחשף גדעון שרד את ההתרסקות, והוא מפלס את דרכו מההריסות על ידי שימוש בדארקסייבר, חרב אור עם להב שחור שהיא חרב עתיקה בעלת משמעות סמלית עמוקה למנדאלורים.
הופעות > המנדלוריאן > עונה 2

בפרק 11 (שהוא הפרק השלישי בעונה השנייה), גדעון יוצר קשר עם קפטן ספינת תובלה קיסרית על הירח טראסק, שהיה במצור של המנדלוריאן וקבוצת הלוחמים מנדלורים אחרים בראשותה של בו-קטאן קריז, שמעוניינת בנשק על הספינה על מנת לשחרר את מנדאלור ולהחזיר לעצמה הדארקסייבר שבידי גדעון. גדעון מורה לקפטן לרסק אותה על סיפונה. המנדלוריאנים מצליחים למנוע את ריסוק הספינה שניות לפני פגיעתה במים ובו- קטאן זוכה לאישוש מהקפטן לכך שהמוף גדעון מחזיק בדארקסייבר.
הסבר אפשרי לתוכניותיו של גדעון עם גרוגו ניתן בפרק 12, שם, תוך כדי חקירת הבסיס האימפריאלי האחרון על נווארו לפני השמדתו, מאנדו, גריף, קארה ובן לווייתם מיתרול עדים לניסויי שיבוט שבוצעו על ידי מדענים בשירות האימפריה, בראשות דוקטור פרשינג (שהופיעה לראשונה בעונה 1). הניסויים קשורים בדמו של גרוגו, שלו כמות המידיכלוריאנים הגדולה ביותר בנמצא (לדברי ד"ר פרשינג) וכמו כן במתנדבים שעליהם נערך הניסוי שנכשל. גדעון מופיע בסוף הפרק, כשהוא עומד בחדר מלא בדרואידים הקרויים "חיילי אופל" (Dark Troopers) על סיפון הספינה שלו, כאשר נודע שהמנדלוריאן עדיין מחזיק ברשותו את גרוגו וכי הוצב מתקן ביות על הספינה, כמתוכנן. בפרק 14, גדעון עוקב אחר המנדלוריאן על כוכב הלכת טיית'ון (Tython) ושולח שתי ספינות צבאיות לתפוס את גרוגו. בעוד שמאנדו, בובה פט ופנק שאנד שאיחדו כוחות נאבקים בהם, הם אינם מצליחים למנוע מארבעה מחייליו האפלים של גדעון לחטוף את גרוגו. עם גרוגו בתאו, מוף גדעון מגיע אליו וצופה כיצד הילד משתמש בכוחותיו שלו על מנת להשליך ולחנוק שני שני שני חיילי סער שהופקדו לשמור עליו. גדעון נראה מרוצה מיכולותיו המרשימות של גרוגו ומכך ששימוש בכוח מתיש אותו. הוא מורה להמם אותו ומתכונן לקחת אותו לד"ר פרשינג כדי להשלים את עירוי הדם.
בפרק 15, מוף גדעון מקבל הודעה מוקלטת מדין דג'ארין, בה הוא חוזר על דברי האיום של גדעון עצמו מהעונה הראשונה. המוף צופה בה באי- נוחות בציפייה לקרב.
בפרק 16 (פרק הסיום של העונה השנייה), מאנדו, לצד בו- קטאן, קוסקה ופנק שאנד נוחתים על ספינתו של גדעון, אשר מזהה את התוקפים ויודע כי מטרתו של המנדאלוריאני היא החזרת הילד לחיקו בעוד שהוא עצמו מטרה לבו- קטאן, המעוניינת להורגו, לרשת את חרב האופל ולשלוט על מנדאלור. גדעון מקדים תרופה למכה, חומק מגשר הפיקוד לתסכולה של בו- קטאן ומתגלה על ידי מאנדו בתאו של גרוגו כשחרבו מונפת מעליו. לאחר חילופי דברים, גדעון, באישיתיו בערמומית, מעמיד פנים כי אין לו עוד צורך לילד וכי הוא "רואה את הקשר" בינו שלבין מאנדו וגורם לו להאמין כי הוא מוכן לשחררו. מיד לאחר מכן מוף גדעון תוקף את מאנדו עם חרב האופל אך שריון הבסקאר של מאנדו מגן עליו. לאחר קרב קצר, מאנדו גובר על גדעון באמצעות חנית הבסקאר שלו. גדעון המובס מובל אל גשר הפיקוד, שם הוא מתגרה הן במאנדו, שהוא כעת בעליו החוקיים של חרב האופל ובעל הזכות לשלוט במנדאלור והן בבו- קטאן שעליה כעת להילחם במאנדו ולזכות בחרב על מנת לשלוט. חיילי האופל תוקפים את גשר הפיקוד כשאר כוונתם להרוג את כולם למעט גדעון וגרוגו אך כאשר נראה כי הכל אבוד, לוק סייווקר מגיע לספינה ומשמיד את כל חיילי האופל. גדעון, המבחין במתרחש על צגי המחשבים, נתקף חרדה ומחליט להרוג את הילד. משהוא נכשל ומאויים על ידי שוביו, כשהוא יודע כי בחוץ מפלס את דרכו לגשר הפיקוד הג'די אשר (למיטב ידיעתו של גדעון) אחראי למותם של ויידר ושל הקיסר, הוא מחליט להתאבד. קארה דיון הודפת מידיו את נשקו ומעלפת אותו. גורלו של גדעון לאחר אירועים אלו אינו ידוע.